|  |  |
| --- | --- |
|  | ROSKILDE KOMMUNE **Hyrdehøj plejecenter**  **BPR** |
| **Beslutningsreferat af for BPR-mødet**  **d. 7. juni 2022 kl. 13 på Vinnies kontor** | |

**Kære alle**

Her er et beslutningsreferat af mødet d. 7. juni 2022.

Mange hilsner

Elin og Vinnie

**Dagsorden**

|  |  |  |  |
| --- | --- | --- | --- |
| **1.** | **Nyt fra Vinni**   * **Økonomi** * **Indsatser** * **Udfordringer** | **15 min** | **orientering** |
| **2** | **Pårørende samarbejde, hvordan kan vi fremme det?**  **Vinnie og**  **arbejdsmiljørepræsentanter indleder punktet** | **20 min** | **Drøftelse og beslutning** |
| **3.** | **Aktiviteter**   * **vision for HH** * **kor** * **arrangementer** | **15 min** | **Drøftelse og beslutning** |
| **4.** | **Omsorg og pleje**   * **vision for HH, ældre politik** * **nødkald** * **kompetenceudvikling personalet** | **30 min** | **Drøftelse** |
| **5.** | **Årshjul møder**  **Aftalte punkter til møder i 2022**   * **Kvalitet og faglighed** * **Kommunikation og dialog** * **Frivillige og Hyrdehøjsvenner** | **30 min** | **Drøftelse og beslutning** |
| **6.** | **Evt.** |  |  |

**I mødet deltog:** Vibe, Gert (Kasserer), Leif, Vinnie og Elin (Formand og referent)

**Afbud fra:** Eva og Kirsten

**Ad. 1**

Vinnie orienterede om

* at økonomien for Hyrdehøj plejecenter kommer til at balancere for året. Der er ok aktivitetsbudget for efteråret.
* at indsatserne i forhold til personalet er godt i gang. Personalet kan nu hurtigere nå ud til den enkelte borger om morgenen og der er øget fokus på at observere og foretage basale undersøgelser af borgerne for at undgå indlæggelse.
* at der er brug for at gennemføre personlige samtaler med pårørende for at kvalificere dialogen mellem pårørende og ansatte på plejehjemmet og afstemme forventninger.

Desuden blev orienteret om Ældrerådets møde d. 30. maj. På mødet blev der skabt kontakt til BPR på Kristiansminde.

**Ad. 2**

Arbejdsmiljørepræsentanterne var desværre forhindrede i at deltage i mødet. Efter en drøftelse, der blev indledt af Vinnie, besluttede vi følgende:

Der er behov for:

* En indflytningssamtale med borgere og pårørende for at
* En supplering af velkomstmaterialet til borger og pårørende med oplysninger om hvilken service og pleje, man kan forvente på Hyrdehøj plejecentret og
* Kaffemøder med pårørende 1 til 2 gange om året, hvor centrale emner kan tages op og hvor dialogen mellem pårørende kan bidrage til erfaringsudveksling og forventningsafstemning. Se link til ældresagens materiale om at flytte på plejehjem.

**Ad. 3**

Visionerne for Hyrdehøj Plejecenter er, at det skal være et aktivt center, hvor respekt, frihed, tryghed og medborgerskab er de centrale værdier og pejlemærker. Se link til visionspapir.

Mulige besøg fra kirkekor er undersøgt, men vil desværre ikke kunne lade sig gøre.

Arrangementer på plejecentret fremgår af månedsavisen. Pt. er der brug for at sætte filmvisning mere system. Formålet er at få mulighed for at vise flere forskellige film.

**Ad. 4**

Punktet om visioner for Hyrdehøj Plejecenter blev der orienteret om under punkt 3.

En undersøgelse af brugen af nødkald, som Vinnie havde gennemført, viste, at der var 1099 nødkald pr. måned i hhv. skov- og magnolie-kvarteret. 4 – 5 borgere stod for 450 til 500 nødkald tilsammen. Derfor vil ledelsen nu overveje om nødkaldet kan erstattes af andre løsninger for nogle borgere. Nødkaldet bliver prioriteret højt og personalet svarer så hurtigt som muligt, men mange nødkald giver stressede situationer for personalet.

Kompetenceudvikling af personalet prioriteres højt på Hyrdehøj Plejecenter. Der er faste basisopgaver, som hele personalegruppen skal kunne. Derudover arbejdes der både med sidemandsoplæring og kurser for at kvalificere personalet til at varetage andre mere specielle opgaver. Udgangspunktet for kompetenceudviklingen er den ansattes lyst, evne og talent og målet er at opbygge teams, hvis kompetencer svarer godt til den pleje og omsorg borgerne har brug for.

**Ad. 5**

Vi aftalte at prioritere følgende opgaver i BPR i løbet af 2. halvår 2022:

1. Styrke samarbejdet med pårørende gennem bedre information, forventningsafstemning og et til to pårørendemøder hvert år.
2. Søge penge til aktiviteter for plejehjemmets beboere i 2 halvår.

**Vi besluttede at holde møde d. 29. august kl. 13 og d. 28. november kl. 13. Begge møder holdes på Vinnies kontor.**

**Ad.6**

Under eventuelt spurgte Leif, om det var blevet godkendt, at personale må tage hunde med. Vinnie kunne oplyse, at Hyrdehøj Plejehjem er godkendt til besøgshund fra Røde Kors.

**To do liste**

Vinnie sender velkomstmateriale til BPR

Elin kontakter BPR på Kristiansminde for at arrangere et møde og undersøger, hvordan man søger om midler til aktiviteter.

**Nyttigt materiale i det videre arbejde:**

**Tips til en god indflytning på plejehjem og ældrebolig**

[https://www.bing.com/search?q=n%c3%a5r+%c3%a6ldre+flytter+p%c3%a5+plejehjem+%c3%a6ldresagen&qs=HS&pq=n%c3%a5r&sc=8-3&cvid=AED15DD2CF4446B0B64A07247C503F7D&FORM=QBRE&sp=1#](https://www.bing.com/search?q=n%c3%a5r+%c3%a6ldre+flytter+p%c3%a5+plejehjem+%c3%a6ldresagen&qs=HS&pq=n%c3%a5r&sc=8-3&cvid=AED15DD2CF4446B0B64A07247C503F7D&FORM=QBRE&sp=1)

**Ældre og værdighedspolitik 2020 – 2023 Roskilde Kommune**

[https://www.bing.com/search?q=%C3%A6ldre+og+v%C3%A6rdighedspolitik+2020-2023+roskilde&cvid=b4081314562f4bf4baf4a9fee3ed783c&aqs=edge.0.69i59j0j69i57j69i59j0l5.3966j0j1&pgltB=41&FORM=ANSPA1&DAF1=1&PC=U531#](https://www.bing.com/search?q=%C3%A6ldre+og+v%C3%A6rdighedspolitik+2020-2023+roskilde&cvid=b4081314562f4bf4baf4a9fee3ed783c&aqs=edge.0.69i59j0j69i57j69i59j0l5.3966j0j1&pgltB=41&FORM=ANSPA1&DAF1=1&PC=U531)